
MEDALJICE ZA BRATOVŠTINE 
PRESV. SAKRAMENTA: U RA 
ILI 
Br. 192. 
U formi Ostenzo- 
rija, sa hrvatskim 
natpisom:  »Budi 
hvaljen  Presveti 
Qitarski Sakrame- Š 
nat:« — Promjer: | 
30/45 mm. Komad 
Din. 40.—; 50 ko- 
mada Din. 180.—-; 
. 100 kom. D 350.— 


VJENČIĆ MOLITAVA - 
PRED : 


PRESVETIM SAKRAMENTOM 
SA SV. MISOM 





Br. 2545. Ista medalja u promjeru 37/52 i 
sa latinskim natpisom: »Venite ado- 
reinus.« Komad Din. 5-—; 50 komada . 
Din. 225.—:; 100 komada Din. 400.—. im 

Br. 6872. Na prednjoj strani: Ostenzorij 
i natpis: »Adoremus in aeternum Sanc- 24 
tissimum Sacramentum.« - Na drugoj 
strani: Presv. Srca Isusa i Marije sa a 
natpisom: »Saeratissima Corda les et \/ 
Mariae nos tuemini.« Promjer: 30/42 mm 
Komađ Din. 5.—: 50 kom. Din. 225.—; 

100 komada Din. 400.—. j 

U ime Oca 7 i Sina i Duha Svetoga 
Amen. ' 


Da ovu uru sveto sprovedem na 
Tvoju slavu, a na korist svoje duše, 
potrebna mi je Tvoja pomoć, Gov- 
spodine, jer će mi inače uzalud 
proći ovo vrijeme toliko drago- 
cjeno, . 

Bože na pomoć moju nastoj: Go- 
spodine na pomoć moju priteci (Ps, 
69.) Potvrdi me, Gospodine, u ovoj 
uri, da izvršim to, što vjerujem da 
“se po Tebi može učiniti. (Judit. 13.) 

A Ti, o Djevice ljubezna, koja 
si Majka Božja, a zajedno i moja 
majka, pogledaj na me milosrdnim 
okom, te mi isprosi sabranost, po- 
očitanje i ljubav, da dobro sprove- 
dem ovu uru u prisutnosti Isusa 
Krista, 


za, < 
DJELO VJERE, 


Ja vjerujem da se u Svetotaj- 
stvu oltara nalazi Isus Krst. Po- 
krijepi, o Bože, moju vjeru, da ne 
bude sastojala u praznim riječima. 
Ja stanovito vjerujem i tvrdo držim, 
da se ovdje pod prilikom kruha 
bitno. nalazi pravi Sin Božji, moj 
spasitelj, onaj isti, koji se je po 
krjeposti Duha Svetoga uputio u 
prečistoj utrobi Djevice Marije, koji 
se je rodio u Betlemu i nazvao Isus 
Krist, koji je za trideset i tri godine 
svojim božanstvenim naukom i iz- 
gledom učio ljude put spasenja i 
umro propet na križu, te slavo- 
dobitno uskrsnuo i uzišao na nebo, 
gdje sjedi ob desnu Oca, odakle će 
doći suditi žive i mrtve, i dati sva- 
omu po djelima: dobrim raj, a 
zlim pakao. Ovo vjerujem, jer je 
tako objavio Isus Krist u svom 
Evanđelju, i jer me tako uči Sveta 
Crkva. Radi toga vjerujem u Njega 


mom 
stalnije, nego da bi ga u svetohra- 
ništu svojim očima licem u lice gle- 
dao, dapače takvom stalnošću, da 
sam Božjom pomoću spreman i krv 
i život svoj dati na potvrdu ovog 
članka naše katoličke vjere, 

Da, moj Gospodine Isukrste, ja 
čvrsto vjerujem, da se Ti po 
Tvojem svemogućstvu ovdje preda 
mnom nalaziš kao pravi Bog i pravi 
čovjek, 

I ako Te ne vidim i ne razumi- 
jem, kakovim se načinom nalaziš 
u presvetoj Hostiji, ipak podlažem 
svoj razum i svoju pamet. A pošto 
nisam vrijedan vjerovati ovo onako 
kako Ti zaslužuješ, prikazujem Ti 
kao naknadu moje slabosti onu jaku 
vjeru, koju su imali najveći sveci, a 
navlastito oni, koji su za ovo Sveto- 
tajstvo prolili svoju krv. 

I vjerujući da me Ti iz svete 
Hostije gledaš i slušaš, ja Ti se 
klanjam, o Isuse, i priznajem Te za 

svoga Oca, svoga Stvoritelja i Spa- 
sitelja. Promišljajući, da si Ti Bog 
neizmjerna veličanstva, neizmjerne 
mudrosti, neizmjerne dobrote i sve- 
mogućstva, a ja da sam nasuprot 
šaka praha, nevoljni crv, najkukav- 


niji stvor između svih stvorova, 


kako da se dolično ponizim? Pred 
Tobom radi štovanja i časti trepeću 
Serafini; Kerubini pokrivaju si obraz 
i svi se Anđeli Tebi ponizno kla- 
njaju. Koliko bi se dakle imao ja 
- duboko poniziti, e da Ti iskažem 
barem neki znak dostojne časti! 

Znadem vrlo dobro, da bi se mo- 
rao zbog moga prevelikoga potište- 
nja sakriti, te nikad ne izići pred 
božanstvo Tvoje, ali kad Ti hoćeš 
da pred Tebe stupim i još me lju- 
keznivo zoveš, evo me ovdje po- 
nizna pred Tvojim nogama. 

Raduj se i veseli se, dušo moia, 
jer je evo ovdje Tvoj vladar, Tvoj 
Gospodar i Tvoj Bog. Dušo moja, 

i sva čuvstva, klanjamo se Gospo- 
dinu u Svetotajstvu Oltara i pa- 
dnimo ničice pred njim, te pjevajmo 
veselo pjesme slave, Dođite, po- 
klonimo se i padnimo pred Bogom! 
Radujmo se Bogu Spasitelju na- 
šemu. (Ps, 94.) 

Želim, moj Gospodine isuse Kri- 
ste, da Te poznadu i štuju svi 
narodi svijeta. Neka ispovijedaju 
Tebe, Bože, narodi: neka Te ispovi- 
jedaju svikolici puci! (Ps. 66.) — 
Stvorenja neba i zemlje, sve vas 
pozivam: hvalimo, slavimo i poklo- 
nimo se Gospodinu u ovom Sveto- 
tajstvu: Blagoslivljajte djela Go- 
spodnja, hvalite ga i preuzvišujte 
ća u vijeke! (Dan. 3.) 

Vrlo se veselim, o upućeni i otaj- 
stveni Bože, što si tako velik, sla- 
van u sebi, i što sama sebe više 
proslavljuješ nego bi Te moglo pro- 
slaviti ijedno stvorenje. Ali se ve- 
selim također, što se u Tvojoj crkvi 

nahode mnoge dobre duše, duše 
čiste, duše svete, koje svakako na- 
stoje da Te djelom i srcem ljube i 
proslave. I ako Ti ne trebaš naših 
časti, ipak združujem svoje osje- 
ćaje s onim Tvojih Svetaca milje- 
nika, koji su želili da bi se sto- 
struko napučili svi gradovi i sela, 
eda što češće slave Tvoje sveto ime 
i Tebi klanjaju u presvetom Sakra- 
mentu. Hotio bi poput njih da se 
sve lišće stabala i“sav pijesak na 
obalama i sve kaplje mora pre- 
obrate u toliko jezika zato, samo 
da pjevaju neprestano i svaki čas: 
Budi hvaljeno i slavljeno Sveto- 
tajstvo Oltara! Ovo je, moj Isuse, 
jedina želja moga srca: da Ti se 
sva zemlja klanja i pjeva Tvoje 
siave, (Ps, 95,) — Tako budi, tako 
budi! 

Ćutim preveliku radost, što ne- 
presiano stoje pred svetim Oltarom 
Tvoji Anđeli i dvore Te i klanjaju 


maj. pes 
Ti se, ushićeni i začuđeni radi ne- 
izmjerne ljubavi, kojom ljubiš nas 
ljude. Pa ako Anđeli toliko čine, 
Gospodine, i toliko te časte, koliko 


Ti moram ja iskazati štovanje? i to 


tim više, što se radi mene nahodiš 
u ovom Svetištu? Ti si rekao: »Evo 
ja sam s vami u sve dane sve do 
konca svijeta.« (Mat, 28.) Tvoja je 
riječ živa istina; Ti si s nama i biti 
ćeš sve dokle bude svijeta. Kako 
dakle da odvratim na daru, toli ne- 
izmjernom i osobitom? Kad ne mogu 
drugo, ja ću se barem u duhu zdru- 
žiti s anđelima, kako i David, pa 
ću, Gospodine, pjevati Tvoje hvale 
zajedno s njima i klanjati ću Ti 
se u Tvojoj Crkvi najdubljom po- 
niznošću, te ću i ničice pasti na ko- 
ljena pred oltarom, gdje znam da 
se Ti nahodiš. Ispovijedat ću se 
imenu Tvojemu radi milosrđa i 


. istine Tvoje. (Ps, 137.) I tu ćublago- 
slivljati, hvale uzdati i veličati Tvoje 

preslavno ime radi neizrečene lju- 
bavi i dobrote, kojom si hotio ostali 
u oltarskom Sakramentu, pravi i živi 
Bog i čovjek zajedno. 


DJELO POKAJANJA. 


Nu koliko je velika radost, koju 
csjećam radi Tvoje slave, toliko je 
velika i žalost moja, što ima na svi- 
jetu ljudi, koji Te ne poznavaju u 
Svetotajstvu. Žalim, da pogani u fe 
ne vjeruju, da Te ne ljube toliki ne- 
harni i zli kršćani. Dapače srce me 
boli što si uSvetotajstvu svakovrsno 
uvrijeđen i prezren. Bože mili, ko- 
liki Te nedostojni i opaki ljudi tako 
strašno i okrutno psuju, vrijeđaju 
Te griješeći pogledom i mišlju 1 
riječju i djelom! Koliko li sveto- 
grdnosti ne čine proti Tebi oni, koji 
se usuđuju čak pristupiti i k svetoj 
pričesti sa smrtnim grijehom na 
duši! Sve ovo i još mnogo druga 


veoma me žalosti, moj Bože, i 
smjernim Te srcem molim za opro- 
štenje za sve te nedostojnosti, Nu 
što me još više žalosti, jest, da ja 
sam ne vrijedim ništa, i da sam u 
broju tih nezahvalnika, 

Koliko puta sam Te i ja, a možda 
i više od svih drugih, uvrijedio svo- 
jim nehajstvom u vjeri, nemarnošću 
u časti i ljubavi, izdajstvom i pa- 
klenom neharnošću! Koliko puta ni- 
jesam i ja prošao pred Tvojim olta- 
rom, Šdje si se nalazio u Sveto- 
tajstvu, a da Ti se nijesam poklo- 
nio! Koliko puta nijesam i ja bio 
nečedan u ponašanju, rastrešen pa- 
meću, leden u srcu, i za vrijeme 
svele mise i za vrijeme općeg kla- 
njanja presvetomu Sakramentu! Ko- 
liko puta nijesam obeščastio Tvoje 
svećenike ili im uskratio dužnu čast, 
držeć ih kao proste ljude jednake 
drugim, i ne pomisliv da su oni Tebi 
posvećeni, od Tebe odabrani za po- 

svećenje i upravljanje presvetog . 


Sakramenta! 

Koliko i koliko puta sam i ja, & 
moj Isuse, pristupio k svetomu pri- 
češćenju, da Te u svoje prsi primam 
mlakim i ledenim srcem i bez iskre 
ljubavi! Koliko puta nijesam Te 
primio dušom, punom zlih navika, 
opakih nagnuća, a nipošto se nije- 
sam pobrinuo da iskreno od sebe 
uklonim zloće i marljivo poboljšan 
svoje življenje! Kako .sam se ne- 
pomnjivo i nemarno pripravljao na 
sveto pričešćenje! Pa kako sam malo: 
mario da Ti se iza pričesti pristojno 
zahvalim! Više puta sam se uza- 
ludno. pričestio, ili iz običaja ili da 
me ljudi vide, pa se nijesam ni malo 
sa svetom pričesti okoristio! Pošto 


sam toliko puta primio u svoje prsi 


svog Boga, morao sam postati svet, 
ali sam ipak još i sada nevoljax 
Srješnik, pun svakojake zloće, jer 
sam svojom opačinom  zapriječio 


Tvoju slavu i moju korist. Prepun 
srama i vas smućen priznajem svu 
moju krivinu, te ju ispovijedam 
zebu i zemlji; priznajem preveliko 
zlo, što sam tako neharno i opak 
odvratio Tvojoj ljubavi. 

Boli me u srcu, o moj Bože, što 
sam Te toliko puta uvrijedio svojim 
Srijesima. Od srca mrzim sve uvre- 
de, male i velike, a navlastito mrzim 
one kojim sam uvrijedio Tebe u pre- 
svetom Sakramentu. O dobroto, o 
veličanstvo, o ljepoto neizmjerna, 
kako sam se usudio Tebe uvrijediti, 
kad sam Ti bio dužan iskazati svu 
svoju ljubav?! A ja mislim da nema 
na svijetu neharnijega stvora do 
mene, Pa iko će podijeliti uzdaha 
mojem srcu, suza mojim očima, da 
dovoljno iskajem svoje grijehe? Oh, 
da bih mogao, moj predragi Spasi- 


telju, svojim počitanjem, smjernosti 


i poniznosti nadoknaditi Tebi onu 
čast, koju sam Ti toliko puta us- 

kratio svojim nedostojnim ponaša- 
njem! Da bih mogao podnijeti sve 
muke što ih ima, pa i samu smrt, 
rado bih sve to podnio, samo da 
Tebe počastim. Veoma žalim, što se 
iskajati ne mogu. Pošto pak dobro 
znadem da ne ću nikad po sebi uz- 
buditi u srcu pravu žalost za svoje 


Srijeke, ako me Ti, Bože, ne po- 


možeš, Tebi se zato ponizno utje- 
čem i molim da mi podijeliš Tvoju 
svetu pomoć, i to od Tebe prosim 
po milosti Tvoje preteške muke 
i po odvjetovanju prodat Tvoje 
Majke Marije. 

Ne gledaj, Gospodine, nedostoj- 
nost moju, nego svrni svoj pogled 
na moju nedostojnost, jer koliko je 
veće moje siromaštvo, toliko više 
irebuje Tvoga milosrđa.  Pomiluj 
mene, Bože, po velikom milosrđu 
Tvome! (Ps, 50.) Kad bi moja ža- 
lost bila neizreciva, ipak bi bila ne- 
znatna i ništa obzirom na zadovolj- 


štinu, koja se pristoji Tvomu ne- 
izmjernomu veličanstvu. Zato Te 
molim, da primiš za me onu mržnju, 


“kojom Ti isti na grijeh mrziš, i onu 
. preljutu bol, kojom se je toliko prije 


smrti žalostilo Tvoje preslatko srce, 
Preljubeznivi moj Spasitelju, smiluj 
mi se i oprosti mi: po velikom milo- 
srđu Tvomu izbriši zloću moju! 


DJELO UHVANJA, 


Promišljajući na svoje nevolje, 
priznajem se sasvim nedostojan 
Tvoje milosti, a gledajući svoju 
dušu opterećenu neizbrojnim grije- 
sima, morao bi očajati: ali neka je 


daleko od mene takva misao, kojom 


znam da bi veoma uvrijedio Tvoju 
dobrotu. Da sam i pakao zaslužio 
više nego svi osuđenici, ipak ne ću 


- klonuti duhom, jer kad promišljam 


na preveliku Tvoju dobrotu, namah 
mi se duša napunja obilnim uhva- 

njem. Znadem da Ti ne želiš smrt 
grješniku, nego hoćeš da se obrati 
i živ. Eto me ovdje pred Tobom 
s odlukom da ozbiljno promijenim 


svoje življenje, pa pošto si Ti, koji. 


me na ovo obraćenje potičeš, stalno 
se ufam da ćeš me obasuti Tvojim 
milosrđem i potpuno me obratiti. 
Nadam se od Tebe svakomu dobru 
i za ovaj i za budući život. A zašta 
da se toliko i ne nadam od Tebe, 
kad si mi svega sebe darovao u 
presvetom Sakramentu? 

Nadam se vječnom spasenju. Ta 
zato si me stvorio i otkupio i osta- 
vio si mi sigurni zalog u Sveto- 
tajstvu oltara, A pošto za spasenje 
moram upotrijebiti sredstva, koja su 
za to potrebita, udijeli mi pomoć, 
da ih postojano upotrijebim. Moj 
Bože, opsluživat ću Tvoje svete za- 
povjedi i tvrdo odlučujem, da ne ću 
nijednu prestupiti na Tvoju uvredu, 
ne, ne ću nikad Tebe, moj Bože, 


zid 


uvrijediti. Pregorit ću imanje, po- 
štenje, zdravlje, isti svoj život, i 
volit ću prije izgubiti svako dobro, 
a svako-zlo pretrpiti, nego li i samo 


Te jedanput hotimice uvrijediti. 


U sebe se ne uzdam, jer ne vri- 
jedim ništa. Ja sam slab i nestalan 
kano trst, koja se na svaki vjetrić 
prigiblje; i dobro osjećam da ni- 
jesam kadar do večeri izvršiti što 
sam odlučio u jutro. U Tebe se 
dakle jedino uzdam i od Tebe se 
nadam pomoći, da ustrajem u svo- 
jim odlukama. Nek na me navali 
vas svijet, nek me naskoče sve pa- 
klene sile, u Tebe se ufam, na Te 
se oslanjam, jer znam da se Ti na- 
laziš u Svetotajstvu uprav zato, da 
me. pomožeš u potrebam i obraniš 
u pogibeljima: pripravio si za me 
trpezu proti onim, koji me žaloste. 
(Ps. 22.) Ojači, Gospodine, moje 
ufanje, ohrabri mi ga i učvrsti. Že- 
lio bi imati neizmjerno ufanje, da 

i ovom krepošću dostojno počastim 
Tvoju neizmjernu dobrotu, koju mi 
iskazuješ u presv. Sakramentu, Sad 
te ovdje ne vidim u Tvojem veli- 
čanstvu, koje je sakriveno mojim 
očima, ali se ufam da ću Te do brza 
ugledati javno i očito u lice, Da, da: 
Viditi ću Boga Spasitelja moga! 
Učvršćeno je ovo moje ulanje u 
mojem srcu! (Job. 19.) 

Gospodine Isuse Kriste, mnogo li 
dugujem za neizbrojena dobročin- 
stva, kojim si me nadario, kojim me 
nadarivaš i kojim ćeš me do smrti 
nadariti; ali kad pomislim na Tvoju 


presvetu muku, koje si nam u Sveto- | 


tajstvu ostavio vjekovitu uspomenu, 
tad uprav ne znam kamo od čuda, 
Ah, ni otac mi, ni majka, ni nijedan 
od mojih najbližih rođaka ili naj- 
milijih prijatelja ne bi bio nikad do 
toga došao, da se za me dopuste 
svojevoljno bičevati, trnjem okruniti 
i na križ propeti! Je li tko možda 

na svijetu, koji bi trpio iz ljubavi 
prema meni nešto ružna i mučna, pa 
čak i smrt kao kakav razbojnik? 
Ne, do toga mogao si samo Ti doći, 
moj Isuse, Tvojom neizrecivom i ne- 
čuvenom ljubavlju. Pa kako da Ti 
ne iskažem svu svoju ljubav? 


DJELO LJUBAVI. 


Ljubim Te, moj preljubeznivi Spa- 
sitelju, i obećajem Ti, da ću Te lju- 
biti nadasve i svom snagom ubogog 
moga srca, Ti ćeš jedini od .sada 
unapred biti moj dio, moje blago, 
moj Bog, moje sve: Bog moj jesi Ti 
(Ps. 15.) Bog srca moga i moj dio 
Ti, Bože, u vijeke. I kako je Tebe 
ljubav prisilila da živiš i umreš za 
me, tako želim da radi te ljubavi i 
ja živim samo za Te. _ Kad bi Te 
mogao ljubiti koliko Te ljube Sera- 
fini i sve dobre duše, ljubio bih Te 
zaista toliko; ali kada to ne mogu, 

onda primi dragovoljno barem moju 
dobru želju. Posvećujem Ti svoje 
srce; istina, mlohavo je i ubogo, ali 
ipak primi ga kakovo je. A Ti o 
srce moje, ti već ne ćeš biti moje, 
nego Isusovo: njegovo sve, cjelo- 
vito, vazda i u vijeke. 

Nije mi teško da budem vas Isu- 
sov, jer je Isus vas moj u presve- 
tom Sakramentu. On mi je ovdje 
toliko dao, da kad bi ga na ovom 
svijetu štogod više zapitao, mogao 
bi odgovoriti da mi već nema šta 
dati, pošto mi je dao svega sebe u 
Svetotajstvu oltara. Bio bi dakle 
vrlo neharan kad mu se ne bi vas 
darovao i posvetio. 

O, dragi moj Isuse, Tebi izruču- 
jem i posvećujem danas za vazda 
tijelo i dušu svoju, svoje sile, pa- 
met, razum, volju i sva svoja čuv- 
stva: hoću da budem vas i u svemu 
Tvoj. Da nadoknadim svoju slabost, 
prikazujem Ti onu plamteću ljubav, 

kojom su Te ljubili, ljube Te i ljubit 
će Te uvijeke svi anđeli i svi sveci, 
Pa i ista kraljica svih svetih, Marija, 
neoskvrnjena Djevica, prečista Tvoja 
Majka. Ali da bi se sva srca svih 
stvorova u jedno združila, ne bi Te 
mogla ljubiti onoliko koliko Ti za- 
služuješ. Ti sam možeš sebe lju- 
biti, pa i ljubiš sebe ljubavlju, koja 
Ti se pristoji. Zato prikazujem Ti 
preslatko Tvoje srce i onu neiz- 
mjernu ljubav, kojom sebe ljubiš. 
Prikazujem Ti onu ljubav, kojom 
Tvoje božanstvo ljubi presveto Tvoje 
čovječanstvo; i još onu ljubav, ko- 
jom Tvoje čovječanstvo dostojno 
odgovara časti i slavi božanstva 
Tvoga. Budi dakle uvijek hvaljena 
ljubav Oca, ljubav Sina i ljubav 
Duha Svetoga! 

Promišljajući, da kruh u rukama 
svećenika, netom izgovori one riječi 
posvećenja: »Ovo je tijelo moje, 
nije više kruh, nego se preobrati u 

“tijelo Isusovo«, začuđen vapim: Oh, 
riječi svemoguće kreposti! Reci, moj 
Gospodine, koju riječ, pa posveti i 
moje srce; reci nad njim: Ovo je 
srce moje, namah će se čudnim na- 
činom preobratiti, te će postati sve 
drugo i promijenit će se u Tvoje. 
Reci dakle, reci ovo malo riječi nad 
mojim srcem. Ti, koji si vjekoviti 
svećenik, i biti će kako Ti rečeš, jer 
si Ti svemoguć i neizmjeran, Želim 
Tvoje srce, da Te mogu ljubiti lju- 
bavlju, koje si Ti dostojan, eda uz- 
mognem reći u duhu i istini sa sv. 
Pavlom: »Živim, ali ne ja, nego u 
meni živi Krst.« (Gal, 2.) 
Razmišljajući k tome, kako se 


Isukrst dostoji saći sneba, postaviti 


se u posvećenu hostiju i stati u 
svetohraništu danju 1 noću samo 
radi ljubavi koju mi nosi i da me 
obdari blagom svojih milosti, ne 
mogu se dosta načuditi! Oh, kakve 


li dobrote, kolike li ljubavi, kolikog 

li milosrđa! Čini mi se kao da vidim 
u presvetom Otajstvu veličanstveno 
prijestolje, gdje sjedi stvoritelj i 
darivatelj svih dobara, gdje me taj 
kralj slave zove i čeka da k njemu 
pristupim i da zapitam milost od 
njega, i gdje drugo ne želi nego mi 
je podijeliti. Pitaj, dušo moja, pitaj 
milosti, i pitaj neprestano s ufanjem 
da ćeš dobiti! — Pristupimo dakle 
s ulanjem pred prijestolje njegove 
milosti, da postignemo milosrđe i 
nađemo milost u potrebnoj pomoći. | 
(Jevr. 4.) ' 


PROŠNJA. 


Ako promotrim što treba da pi- 
tam, onda moram priznati da u sebi 
ništa dobra nemam i da mi je po- 
treba svake kreposti, Bezbrojne su 
potrebe moje, a Ti ih, Bože, vidiš 
bolje od mene, Slijep sam bez ika- 
kve svjetlosti, pa zato prva milost 
koju od Tebe prosim, jest: da vi- 

dim, Gospodine. (Luk, 18.) Prosvi- 
jetli me, o prava svjetlosti vječna, 
koja mi je došla na svijet, da pro- 
svijetliš svakoga čovjeka. Učini, 
Gospodine, da poznadem svoje ni- 
štavilo, svoje uboštvo i svoju veliku 
potrebu, eda se uslijed te spoznaje 
što više ponizim. Ponizan nijesam, 
i zato je u meni svako zlo 1 sličan 
sam oholomu Luciferu; prepun sam 
oholosti, samoljublja, puno do sebe 
držim i hlepim da me drugi cijene. 
Zato i padam neprestano iz grijeha 
u grijeh, i svaki moj grijeh je plod, 
ili bolje kazna moje oholosti. Ah, 
da bi bio ponizan uprav u srcu 
onako kako treba da budem! Go- 
spodine moj Isuse Kriste, koji si se 
toliko ponizio u Svetotajstvu Oltara, 
i sakrio u onoj hostiji svekolike 
Tvoje preslavne vrline, molim Te, 
podijeli i meni pravu i svetu po- 
niznost, bez koje nijesam dostojan, 
a niti mogu od Tebe primiti ikakvu 


Bir 


milost. Ne znam pravo što je po- 
niznost i što uprav znači; ali znam 
dobro, da mi je od velike potrebe. 
Zato je u Tebe prosim za onu pre- 
čudesnu poniznost, kojom stanuješ 
u oltarskom Sakramentu. Bože veli- 
čanstva i poniznosti, ponizi moju 
oholost i podaj mi srce skrušeno i 
poniženo! 

Uz poniznost podijeli mi 1 milosti, 


da se u meni sve to više umnoži 


vjera, ufanje i ljubav! Ove su mi 
kreposti tako potrebne, da se bez 
njih ne mogu spasiti. Ipak, kako 
sam nemaran, da ih barem kad i kad 


“u svojem srcu uzbudim! Koliko sam 


puta toli dugo zaboravio, da u sebi 
ponovim djelo vjere, ufanja i lju- 
bavi! Gospodine moj Isukrste, koji 
si nam ostavio u Sakramentu oltara 
otajstvo vjere, dao ufanje i slatki 
vez ljubavi, podaj mi da se uobiča- 
jim često ponavljati u svom životu 
ova djela, eda se tako snjima dobro 

poslužim i na času svoje smrti. Doj, 
da dostojno živim i umrem u Tvojoj 
vjeri, s tvrdim ufanjem, te napokon 
i umrem u Tvojoj ljubavi! Umnoži 


u meni, Gospodine Isuse, vjeru, 


utanje 1 ljubav! 

Još Te prosim, Gospodine, za 
milost, da živim također u ljubavi 
sa iskrnjim svojim. Ti mi zapovije- 
daš da ljubim iskrnjega svoga, a ja 
regbi ne marim na Tvoju zapovjed. 
Nekoje ljubim iz naravne sklonosti, 
ili za svoju korist, a nikoga za Tvoju 
ljubav; ljubim onoga, koji mene 
ljubi, ali ne znam ljubiti onoga, koji 
me išta uvrijedi. Ti dakle, o dobri 
isuse, koji si mi u ustanovljenju 
ovoga presvetoga Sakramenta dao 
primjer i izgled neizmjerne ljubavi, 
daj mi također milost, da Te slije- 
dim u Tvojoj ljubavi. Pred Tobom 
sada izjavljujem da iskreno ljubim 
svakoga svoga iskrnjega, da ga 
srcem ljubim za ljubav Tvoju, a 


m jm 
osobito one, koji su me kadgod 
uvrijedili. Molim Te, da im podijeliš 
sve ono dobro, što za se želim, i 


"združujem ovu molitvu s onom ko- 


jom si Ti na križu molio za Tvoje 
neprijatelje. Učini, Gospodine, da 
živim uvijek u ljubavi sa svakim, 
pa da se ova bratska ljubav nikad 
zbog mene ne prekine, 

A nadasve podijeli mi, da budem 
uvijek i svagda u svemu podložan | 
Tvojoj svetoj volji. Već sada una- 
pred primam i za moga života i za 
moje smrti sve ono, što je Tvoja 
neizmjerna providnost o meni od- 
redila. Neka u svemu bude volja 
Tvoja, a nipošto moja; ja hoću, Go- 
spodine, sve ono što Ti hoćeš, i to 
hoću jedino jer Ti to hoćeš, pa kako 


god je Tebi drago. Sjedinjujem, 


preljubeznivi Spasitelju, volju svoju 
s onom, kojom si se Ti divnim na- 
činom podložio svomu nebeskom 
Ocu u getsemanskom vrtlu, pa Te 


molim, da mi ju uzdržiš sveđer sje- 
dinjenu s Tvojom, da-se nikad ni za 
što od Tvoje ne razluči. Ti si me u 
»Očenašu« naučio moliti: Budi volja 
Tvoja, pa ja to 1 svaki dan izgova- 
ram, ali ponajviše ustima, nu sada 
to u istinu i srcem izgovaram i že- 
lim izgovarati vazda: Budi Tvoja 
volja, kako na nebu, tako i na 
zemlji! Učini, moj Bože, da se da- 
nas i za svega moga življenja is- 
punja u meni Tvoja presveta volja. 
Daj da spoznadem što je Tebi 
drago, i da to uvijek ispunjam. — 
Ove milosti ne prosim samo za se, 
nego i za sve duše otkupljene Tvo- 
jom neprocijenjenom krvlju, a na- 
vlastito za sve duše Tvoje kato- 


ličke crkve, osobito za one, koje su. 
upisane u bratovštini presv. Sakra- | 


menta. Daj nam svima gorljivi duh, 
da možemo zapriječiti. Tvoje uvre- 
de, a uvećati sve to više bogoljub- 
nost i slavu presv. Sakramenitu. 

Odlukom pak, da zadobijem pro- 
štenje i da budem dionikom dosto- 
janstva Tvoje presvete muke, pre- 
poručujem Ti, Gospodine moj Isuse 
Kriste, Tvoju Crkvu rimsko-apo- 
štolsku, pa Te molim da ju proširiš 
i obratiš raskolnike i nevjernike. 
Preporučujem Ti svetoga Oca Papu, 
Tvog Namjesnika na zemlji, i pro- 
sim da ga pomažeš, eda djeluje što 
više na čast božanstvenom Veličan- 
stvu Tvomu. 


PREPORUKA. 


Preporučam Ti sve crkovne:po- 
glavare i pastire i one, koje si Ti 
postavio kao dušobrižnike duša, pa 
Te molim da im podijeliš milost, da 
potpuno obave svoj nalog uprav- 
ljajući kršćanski puk k vječnom ži- 
votu. Preporučam Ti svekolike mi- 
snike, koje si Ti odredio za pre- 
veliku službu Tvojih oltara, i pro- 

sim Te, napuni ih Tvojim duhom, ' 


da dostojno posvećuju i predavaju 
vjernicima Svetotajstvo oltara, 


Preporučam Ti moju dragu do- 
movinu;. preporučam Ti sve vla- 
dare, kojima si povjerio zemaljsku 
oblast, da među sobom živu u miru, 
da budu revni, kreposni i složni. 
Preporučam Ti sve nevoljne grješ- 
nike, radi kojih si se Ti uputio i 
živio na svijetu trideset i tri godine, 
a napokon i za njih umro na križu; 


smjerno Te molim, podaj im milost, 


da poznadu kakvi su i da se obrate, 
te ustraju u milosti Tvojoj presve- 
toj. Preporučam Ti sve moje :0- 
đake, prijatelje 1 dobročince i sve 
one, za koje sam dužan ili sam od- 
lučio moliti, pa Te prosim, nadari 
ih svakom dobrom i milost im po- 
dijeli, da dobro se služeći zemalj- 
skim blagom dostignu vječno bla- 
ženstva. 

Preporučam Ti još i uboge duše 
Čistilišta, a navlastito one, za koje 
sam više dužan moliti ili radi lju- 


bavi ili radi pravice, a nadasve one, 


koje su bile bogoljubnije prama 
presvetom Sakramentu i preblaže- 
noj Djevici. Za ove Ti prikažujem, 
dobri Isuse, Tvoje ljute rane i pre- 

teške Tvoje boli, smrt i sva dosto- 
janstva Tvoje pregorke muke, Znam 
da je Tebi vrlo drago što molim 
za ove duše, koje najviše zaslužuju, 
Tvoju ljubav i koje su Ti veoma 
mile, Čuj dakle i usliši molitvu 
moju, kojom Te molim u ime svete 
Crkve: Pokoj vječni daruj im, Go- 
spodine, i svjetlost vječna svijetila 
im sa svetim Tvojim u vijeke! 


ZAKLJUČAK, 


Kajem se, Gospodine, zbog svoje 
neharnosti i nehajsiva, pa za na- 
knadu moje slabosti prikazujem Ti 


ma. pra 


hvale, poklone i časti, kojim Te 
štuju sveti Anđeli u ovoj.crkvi i u 
svim crkvama svijeta. Prikazujem 
Ti osobito bogoljubna djela časti i 
ljubavi, kojima Ti se klanja moj 
Anđeo stražar, Od Tebe se imam 
rastati, ali se ne odijeljujem bez 
Tvog blagoslova. Ne ću Te pustili, 
ako me prije ne blagosloviš. (Po- 
“rod. 32.) Istina, to ne zaslužujem 
radi nedostojnosti svoje, pa Te pro- 
Sim, blagoslovi me radi presvetih 
Tvojih rana; kojima se klanjam pre- 
ponizno, Amen. 

Sad reci 


PET OČENAŠA [ PET ZDRAVIH 
MARIJA 

na čast pet rana Isukrstovih, 

moleć ovako: 
ii 

Gospodine moj Isuse Kriste, kla- 
njam Ti se u presvetom Sakrameniu 
i molim Te za presvetu ranu Tvoje 
desne ruke, da mi se smiluješ 1 mi- 
lost podijeliš, da Te nikad već ne 


“uvrijedim. - 


Oče naš, Zdravo Marijo, Slava Ocu. 
4 

Gospodine moj Isuse Kriste, kla- 

njam Ti se u presvetom Sakramenitu 


(i molim Te za presvetu ranu Tvoje 


lijeve ruke, da mi se smiluješ 1 mi- 
lost podijeliš, da Te nikad već ne 
uvrijedim. 
Oče naš, Zdravo Marijo, Slava Ocu. 
HI. ' 
Gospodine moj Isuse Kriste, kla- 
njam Ti se u presvetom Sakramenitu 


a BA = 
i molim Te za presvetu ranu Tvoje 
desne noge, da mi se smiluješ i mi- 
lost podijeliš, da Te nikad već ue 
uvrijedim. 


Oče naš, Zdravo Marijo, Slava Ocu. . 


IV. 

Gospodine moj Isuse Kriste, kla- 
njam Ti se u presvetom Sakramentu 
i molim Te za presvelu ranu Tvoje 
lijeve noge, da mi se smiluješ i mi- 
lost podijeliš, da Te nikad već ne 
uvrijedim, 

Oče naš, Zdravo Marijo, Slava Ocu. 
V. 

Gospodine moj Isuse Kriste, kla- 
njam Ti se u presvetom Sakramentu 
i molim Te za presvetu ranu Tvojih 
otvorenih prsiju, da mi se smiluješ 

*i milost podijeliš, da Te nikad već 
ne uvrijedim. 


Oče naš, Zdravo Marijo, Slava Ocu. 


O sveta gozbo, na kojoj se Isus 
prima, časti se uspomena njegove 

muke, pamet se napunjuje milosti 
i daje nam se zalog buduće slave. 
Kruh s neba podao si njima. 


(Aleluja) Kaji svaku slast u sebi! 


ima. (Aleluja.) 


Pomolimo se! 


Bože, koji si nam u čudnovatom 
Svetotajstvu ostavio uspomenu svoje 
muke, podaj, molimo Te, da mi 
sveta otajstva tijela i krvi Tvoje 
tako častimo, da Tvoga otkupljenja 
plod u sebi sveđer osjećamo. 

Koji živeš i kraljuješ u vijeke 
vjekova, Amen. 

Budi hvaljeno i čašćeno u svako 
vrijeme presveto i prebožanstveno 
Svetotajstvo oltara. 


(Proštenje od 100 dana, svaki jn kađ 
se izreče ova molitvica.) 

Smiluj se meni, Bože: 

* po velikom milosrđu svome! 

I po mnoštvu smilovanja svoga: 
* zbriši zloću moju! 

Još više operi me od zločina mojega: 
* iod grijeha moga očisti me! 

Jer zločin svoj ja poznajem: 

*i grijeh moj proti meni je vazda. 

Tebi samome zgriješih i zlo pred 
Tobom učinih: 

* da se nađeš pravedan u riječima 
svojim, i dobiješ, kad te sude. 

Evo bo u zloći začet jesam: ' 
*iu grijesima zače me mati moja. 

Jer eto si istinu obljubio: 

* skrovitu i otajnu mudrost svoju 
očitovao si meni, 

Oškropi me isopom i očistit ću se: 
* operi me, i postat ću bjeliji od 
snijega. 

Daj mi, da slušam radost i veselje: 
* i uzigrat će kosti ponižene. 


m. m 
Odvrati lice svoje od grijeha mojih: 
* i sve opačine moje zbriši! 
Srce čisto stvori u meni, Bože: 
* i duh prav obnovi u grudima 
mojim! 
Ne odbaci me od lica svoga: 
* iduh svoj svetine uzmi od mene! 
Vrati mi radost spasenja svoga: 
* 1 duhom jakim ukrijepi me! 
Učit ću grješnike pute Tvoje: 
* i bezbožnici k Tebi će se obratiti. 
Oslobodi me od krvi, Bože, Bože 
spasenja mojega: * i jezik će moj 
slaviti pravdu Tvoju. 
Gospode, otvori usne moje: 
* i usta će moja naviještati hvalu 
Tvoju. 
Jer da si hotio posvetilište, bio bih 
ga doista prikazao: 
* ali žrtvama Ti se nenaslađuješ. 


“ Posvetilište je Bogu duh skrušen: 


* srce skrušeno i poniženo, Bože, 
ne ćeš odbaciti, 


Dobrostiv budi, Gospode, po blagoj 
volji svojoj Sionu: * da se sa- 
grade zidovi Jerusalemski, 

Tada ćeš primati posvetilište prav- 
de, prinose i žrtve: * tada će na 
žrtvenik Tvoj stavljati junčiće. 
U. korizmene dane dodaje se: 


V. Gospode, ne učini nam prema 
Srijesima našim! 


. Niti nam odvrati prema opači-. 


R 
nama našim! 

V. Gospode, usliši. molitvu moju! 

R. I vapaj moj k Tebi da priđe! 

V. Gospod s vama. 

R. 1 s duhom Tvojim. 


Pomolimo se! 
Bože, koji se grijehom vrijeđaš, 
a pokorom tažiš: milostivo pogledaj 
na smjerne molbe puka svoga; i od- 
vrati biče Tvoje srdžbe, koje za 


svoje grijehe zaslužujemo. Po Krstu 


Gospodinu našemu. Amen. 


3% — 


LITANIJE 
o presvetom oltarskom Sakramentu. 


Gospodine, smiluj se! 

Kriste, smiluj se! 

Gospodine, smiluj se! 

Kriste, čuj nas! 

Kriste, usliši nas! 

Oče nebeski, Bože, 

Sine, Otkupitelju svijeta, Bože, 

Duše, sveti Bože, 

Sveto Trojstvo, jedan Bože, 

Kruše anđeoski, ' 

Živi kruše, koji si sišao s neba, 

Kruše, u kojem su sve slasti, 

Kruše, koji si predan za život 
svijeta, 

Skromni Bože i Spasitelju, 

Kruno izabranika, 

Plode sa stabla života, 

Izvore milosti, 

Neprestana žrtvo, 

Neokaljani Jaganjče, 

Hrano anđeoska, 


Smilujnam se! 

Blago pravovjernika, 

Radosti pobožnih srdaca, => 

Uspomeno Božanskih čudesa, a 

Pomirbo grešnika, g 

Svezo mira i ljubavi, : 

Utjeho žalosnih, . To 

Hrano gladnih, i 

Zdravlje bolesnih, E 

Popudbino u Gospodinu umirućih,k, 

Založe buduće slave, 

Milostiv budi — oprosti nama, Go- 
spodine! : 

Milostiv budi — usliši nas, Gospo- 
dine! 

Od nedostdjnoga primanja Tvo- 
jega presvetoga tijela 1 krvi, 

Od požuda. tjelesnih, 

Od požuda očiju, 

Od oholosti života, 

Od grešne prilike, 

Po želji, kojom si želio da na- 
rediš ovaj Sakramenat, 

Po dubokoj poniznosti, kojom si 
učenicima noge prao, 


Oslobodi nas, Gospodine! 

Po žarkoj ljubavi, kojom si na- 
redio ovaj sveti Sakramenat, 

Po svojem svetom tijelu i krvi, 
što si nam ostavio u ovom 
presvetom Sakramentu, 


Mi nevoljni grešnici, ' 

Da nam vjeru, štovanje i po- 
božnost k ovom presvetom Sa-. 
kramentu umnožiš 1 sačuvaš, 

Da nas od smrti grijeha na živol 
vječni probudiš, 

Da svoju milost u nama potvrdiš 
i sačuvaš, , 

Da nas od zasjeda zlobnoga ne- 
prijatelja obraniš, 

Da nam pamet milošću svoga po- 
hoda rasvijetliš i ravnaš, 

Da se uvijek veselimo u Tebi, 

Da upališ u nama oganj ljubavi 
svoje, 


Da nas združiš vezom .ljubavi 


vječne, 


Oslatodi nas Gospodin?! 


Molimo Te, usliši nas! 


dia 


Da nas na samrti tom nebeskom 
popudbinom okrijepiš i ov- 
skrbiš, ' ' 

Da nas na večeru vječnog života 
privedeš, ' 

Sine Bože, 


Molima Te, usliši magi 


Jaganjče Božji, koji uzimaš grijehe 


svijeta — oprosti nama, Gospo- 
dine! ' 
Jaganjče Božji, koji uzimaš grijehe 
svijeta — usliši nas, Gospodine! 
Jaganjče Božji, koji uzimaš grijehe 
svijeta — smiluj se nama! 


Kriste, čuj nas! 
Kriste, usliši nas! 
Gospodine, smiluj se! 
Kriste, smiluj sel 
Gospodine, smiluj se! 


Oče naš... Zdravo Marijo... 


V. Kruh s neba podao si njima! 
R. Koji svaku slast u sebi ima! 


Pomolimo se! 


Bože, koji si nam pod čudesnim 
Sakramentom ostavio . uspomenu 
muke svoje: daj nam, molimo Te, 
da sveta otajstva Tvoga tijela i krvi 
tako štujemo, te plod Tvoga ot- 
kupljenja uvijek u sebi osjećamo. 
Koji živiš i kraljuješ s Bogom Ocem 
u jedinstvu Duha Svetoga, Bog po 
sve vijeke vjekova, Amen, 





ZDRAVO, KRALJICE! 


Zdravo kraljice, majko milosrđa, 
živote slasti i ufanje naše, zdravo! 
K Tebi vapijemo prognani sinovi 
Evini, k Tebi uzdišemo tugujući i 
plačući u ovoj suznoj dolini. Svrni 
dakle, Zagovornice naša, one svoje 

omilostive oči na nas, te nam poslije 
ovoga progona pokaži Isusa, blago- 
sloveni plod utrobe Tvoje. O blaga, 
o mila, o slatka Djevice Marijo! 

Sveć.: Moli za nas, sveta Bogo- 
rodice! 

Puk: Da budemo vrijedni obe- 
ćanja Kristovih. 


Pomolimo se! 

Svemogući, vječni Bože, koji si 
sudjelovanjem Duha Svetoga pri- 
pravio tijelo i dušu slavne Djevice 
majke Marije, da bude dostojno 
prebivalište Sinu Tvomu; daj da 
nas ona, koje se ovdje s radošću 
spominjemo, milostivim zagovorom 

izbavi od sadašnjih zala i od vječne 
smrti. Po istom Kristu Gospodinu 
našem. Amen. 


Molitva za svekoliko kršćanstvo. 
Svemogući, vječni Bože Gospo- 
dine Oče nebeski, pogledaj očima 
neizmjernoga milosrđa svoga na 
nevolje i potrebe naše. Smiluj se 
svim pravovjercima, za koje se Tvoj 
jedinorođeni Sin, Gospodin i Ot- 
kupitelj naš. Isus > Krist, dobro- 
voljno predao u ruke grešnicima i 
prolio svoju dragocjenu krv na 


križu. Po ovom Gospodinu našem 


Isusu Kristu odvrati od nas, milo- 
stivi Oče, zaslužene kazni; sadaš- 
nje i buduće neprilike, pogibeljne 
bune, rat, dražinu, bolesti, tužna i 
nevoljna vremena. Prosvijetli tako- 
đer i ojači u svakom dobru duhovne 
i svjetovne poglavare, da revno iz- 
vršuju sve, što može unaprijediti 
Tvoju slavu, naše spasenje, općeniti 


mir i blagostanje svih kršćana. Bože 
mira, sjedini nas u vjeri; dokini 
svako krivovjerstvo i. raskolništvo. 
Obrati nam srca na pravu pokoru 
i poboljšanje života, Užeži u nama 
oganj ljubavi svoje. Daj nam po- 
stojano ići za pravednošću, da Ti 
budemo kao pokorna djeca u životu 
i na umoru mili i dragi. Molimo 


također, kako hoćeš, o Bože, da ' 


molimo za prijatelje i neprijatelje 
svoje, za zdrave i bolesne, za sve 
žalosne i nevoljne kršćane, za žive 
i mrtve. Tebi, Gospodine, preporu- 
čamo sav svoj posao i pokoj, sve 


svoje trude i pute, svoj život i smrt, - 


Dopusti nam, da ovdje uživamo 
Tvoju milost, a ondje sa svim iza- 
branima u vječnom veselju i bla- 
ženstvu Tebe hvalimo i slavimo, - 
To nam podijeli, Oče nebeski, po 
Kristu Gospodinu našem. Amen. 

(Pet Očenaša i pet Zdravo Marijo). 


Blagoslovljen budi Bog! 
Blagoslovljeno Njegovo Sveto Imel 
Blagoslovljen Isus Krist, pravi Bog 
i pravi čovjek! 
Blagoslovljeno Ime Isusovo! 
Blagoslovljen Isus u Presvetom Ol- 
tarskom Otajstvu! - 
Blagoslovljena velika Mati Božja, 
Presveta Marija! 
Blagoslovljeno njezino sveto i ne- 
oskvrnjeno Začeće! 
Blagoslovljeno Ime Marije, Djevice 
i Majke! 
Blagoslovljen sv. Josip, njezin pre- 
čisti zaručnik! 
Blagoslovljen Bog u svojim Anđe- 
“lima i u svojim Svecima! Amen, 
Blagoslov Boga svemogućega sašao 
na nas i ostao vazda! 
* U ime Oca i Sina i Duha svetoga. 
Amen. 








SVETA MISA 


Sveta je Misa neprestana žrtva 
novoga zavjeta, u kojoj se Isukrst 
žrivuje svome nebeskome Ocu ne- 
krvavim načinom, pod prilikama 
kruha i vina, onako kako se je ie- 
dnom žrtvovao krvavim načinom na 
križu. Između žrtve svete Mise i 
žrtve na križu nema nikakve raz- 
like, osim načina žrtvovanja; t, jE 
na križu je ova žrtva bila prikazana 
krvavim načinom, a sveta se Misa 
prikazuje nekrvavim načinom. Isus 
je na križu trpio i umro, a u svetoj 

Misi niti trpi, niti umire, Ali sei u 
sv. Misi predstavlja njegova smrt 
onda kada se pretvara napose kruh 
u njegovo tjelo, a napose vino u 
njegovu krv. Što znači, da se ra- 
stavila krv od tijela, to jest da je 
umro, A u bitnosti posve je ista 
žrtva, jer i preko sv. Mise žrtvuje 
sebe Isus svome nebeskome Ocu, 
kao što se je žrtvovao i na križu; 
služi se sa osobom svećenikovom, 
ali se žrtvuje sami Isukrst, 

Odavle jasno slijedi da je sveta 
Misa najveličanstvenija služba Bo- 
žja, i da sami Bog, premda neiz- 
mjerno mudar i neizmjerno moguć, 
ne bi mogao naći šta veličanstveni- 
jega, šta ugodnijega Bogu od svete 
Mise. 

Kada Misnik služi sv. Misu, tome 
dijelu prisustvuje vas dvor nebeski, 
Dakle, kršćanine, koji si došao da 
prisustvuješ svetoj Misi, pazi dobro 
gdje se nalaziš i u čijem si društvu! 

Ne pazi na onu siromašnu crkvicu, 
vlažnih, golih zidina; ne osvrći se 
na ono malo, većinom siromašnih 
vjernika, što su okolo tebe. Pomisli 
kao da se nalaziš u veličanstvenu 
hramu, prostranu, tako da mu ne 
možeš kraja vidjeti. Pod mu je od 
suhoga zlata, zidovi od čistoga sre- 
“bra, stupovi od porfida i alabastra. 
Sve je zastrto najfinijom svilom i 
kadifom. Svijećnjaka je na hiljade 
i hiljade sve od bisera i od dragulja. 
Hram je rasvijetljen čak jače nego 
dan u podne kada najjasnije sjaje 
sunce, Crkva je dupkom puna raj- 
skih slušalaca. Znaj, da kada pri- 
sustvuješ svetoj Misi, da si kao u 
Raju, u društvu svega dvora ne- 
beskoga, gdje se nalaze tvoji dragi 
i tvoji znanci, ; 

U zraku su AnđehH, Regbi, sa- 
činjaju krov crkve, : 

Eto, kršćanine, pomisli gdje se 
nalaziš i u čijem društvu preko sv. 

Mise. Gusli Aneđoske počeše svi- 
rati, a njihov glas razlijega se... 
Svećenik u misnoj haljini pristupa 


k oltaru. Podvornik što služi kod 


Mise, jedva što se vidi između An- 
dela što su se stisli okolo oltara, 
Dva Anđela nose na tanjuru od bi- 
ljura kruh za posvećenje, a druga 
dva u bocama od dijamanta vino 1 
vodu. 

= Kako .misnik stupa k oltaru. 

Anđeli pjevaju, kako milostivi 
Gospodin stupa u vrt Getsemani. 


. Misnik moli pristupne molitve 


i ispovijest. 
A Anđeli pjevaju, kako se Isus 
molio u vrtu i kako se je znojio 
krvavim znojem. 


Misnik uzlazi na oltar. 


Anđeli pjevaju, kako se je Isus 
vratio k učenicima i korio ih što ne 


bdiju. 


Bi 


Misnik ljubi oltar. 


Anđeli pjevaju, kako je nesretni 


Juda izdao cjelovom dragoga Isusa. 


Misnik moli ulaz. 


Anđeli pjevaju, kako je Isus bio: 


poveden k velikom svećeniku, gdje 
bi pogrđen i nemilo udaren plju- 
skom, : 


Misnik moli: Gospodine pomiluj! 

Anđeli pjevaju, kako Isus stajaše 
svezan pred Kajilom; a Petar ga 
zataja tri puta. 


Misnik se okreće i govori: Gospodin 
: s vama. 

Anđeli pjevaju, kako se Isus 
okrenu Petru; a Petar se sjeti svoga 
Srijeha, proplaka i pokajan izađe 
iz one nesretne kuće. 


Misnik ide na stranu, te moli 
skupne molitve. 
Anđeli pjevaju, kako je Isus po- 
veden od Kajife k Pilatu, &dje se 

izmišljaju svaka kriva svjedočan- ' 


stva protiv njega. 


Misnik čita poslanicu. 
Anđeli pjevaju, kako je Isus po- 
veden od Pilata k Irudu. Irud iraži 
čudo od Isusa, a Isus muči. irud 

ga ogrnu bijelom haljinom. 


Misnik moli prelazne molitve. 

Anđeli pjevaju, kako Isus ogrnut 
bijelom haljinom prođe kroz Jeru- 
zolim od Iruda do Pilata, popraćen 
od silne svjetine, koja činjaše ur- 
nebes rugla. 


 Misnik čita sv. Evanđelje. 

Anđeli pjevaju, kako/je Pilat pre- 
stavio svjetini da odabire između 
Isusa i Barabe; a narod zaveden 
traži da se pusti Baraba a Isusa da 
se razapne. 


oMisnik moli vjerovanje. 
Anđeli pjevaju, kako Pilatova 
žena poručuje mužu, da se prođe 


paf li 


Isusa, jer da je Isus pravedan i da 
je puno veći nego što je običan 
čovjek, 


Misnik otkriva kalež. 


Anđeli pjevaju, kako svlače Isusa 
i vezuju pred stup. 


Misnik prikazuje hostiju i kalež. 
Anđeli pjevaju, kako je dragi Isus 
bio nemilo bičevan, 


Misnik moli: na sredini oltara. 


Anđeli pjevaju, kako je Isus 
okrunjen trnovom krunom. 


Misnik pere ruke. ' 
Anđeli pjevaju, kako Pilat pere 
ruke, i kaže pred svima da je Isus 
pravedan, ipak ga osudi na smrt 
križa. 
Misnik govori: molite braćo! 
Anđeli pjevaju, kako Pilat izvodi 
isusa ogrnuta grimiznom haljinom, 
okrunjena trnovom krunom, s trsti- 


kom u ruci: pokazuje ga narodu, 
govoreći: »Evo čovjekal!« 


Misnik moli predslavlje. 

Anđeli pjevaju, kako ona opaka 
svjetina digne radosan glas kada . 
ču, da je Isus osuđen na smrt, 

Misnik čini križ nad hostijom 

' i kaležem. 

Anđeli pjevaju, kako je Isus na- 
prćen teškim križem i njime se 
uputi put Kalvarije. 


Misnik moli tajne molitve. 
Anđeli pjevaju, kako Isus sretne 
svoju svetu Majku i druge pobožne 
žene, : 


Misnik polaže ruke nad hostiju 
i kalež. 

Anđeli pjevaju, kako Veronika 
dočeka Isusa i dade mu ubrus da 
se otare od znoja. A on joj ostavi 
na ubrusu svoju priliku, 


Bec 
Misnik čini križ nad hostijom 
i kaležem. 
Anđeli pjevaju, kako pribijaju 
Isusa na križ. 


Misnik izgovara nad kruhom i 

nad vinom riječi posvećenja. 

Anđeli pjevaju, kako je Isus uz- 
dignut na križu. — Taj čas pojavlja 


se silna svjetlost; a Isus se vidi na _ 


oltaru u moru sjaja... Ovo je čas 
kada se crkva pretvara u Raj ne- 
beski... 
se Isusu... Da nu, kršćanine, kla- 
njaj se i ti Isusu u društvu Blažene 


Ovaj čas nijesi više na zemlji; ti si 
u Raju i s dušom i s tijelom..., Ništa 
zato što ti je ona koprena pred 
očima; ali znadeš da je za njom vas 
Raj; za njom je živi Bog. 

Misnik moli tihe molitve. 


Anđeli pjevaju, kako Isus moli 
svoga Oca za one što su ga propeli... 


Vas dvor nebeski klanja 


Ali znaj, da sada na oltaru moli 
Oca i za tvoje grijehe i za grijehe 
svega svijeta, da se smiluje opa- 
kome svijetu, da ga ne upropasti, .., 
Neki od onih što su raspeli Isusa, 
pokajali su se od svojih grijeha i 
promijenili su svoj grješni život. ,. 
Pod križem si Isusovim, kaj se 1 ti, 
i odluči tvrdo da se ne ćeš više ni- 


“kada na nijedan Srijeh povratiti! 


Misnik moli Oče naš. 

Anđeli pjevaju, kako Isus daje 
Ivanu svoju ljubljenu Majku za 
mater, a Ivana daje Mariji za sina... 
U Ivanu i tebi dade Mariju za ma- 
ter, a tebe dade njojzi za sina. Znaj - 
da si dijete Marijino, i da je ona 
tvoja mati, koja te čak više ljubi 
nego ijedna mati ljubi svoje dijete. 
Pa ti dijete Marijino, zar da više 
ikada uvrijediš dragoga Isusa! Da 
se ti združiš sa opakima, da DO- 

Ti, koji si danas prisustvovao. ovo- 
.me rajskome zboru! 
Misnik moli: Jaganjče Božji. 

Anđeli začinjaju svadbenu pjesmu 
o zarucima Isusovim sa dušom 
kršćanskom u svetoj Pričesti., Pri- 
pravi se i ti na sv, Pričest; te ne ćeš 
li se sakramentalno pričestiti, a ti 
se pričesti duhovnim načinom, po- 
buđujući u sebi vruću želju da pri- 
miš Gospodina u prsi; i klanjaj mu 
se kao da si ga primio 1 da je u tebi. 


U to okolo misnika biva sve to 
veća svjetlost... Ne vidi se; svjet- 
lost ga je pokrila. ,, Sve je u moru 
svjetlosti, a Anđeli začinjaju novu 
pjesmu o Isusu u prsima svećeni- 
kovim... Iza pričešćenja rastvara 
se ona vanredna svjetlost... otkriva 
se oltar i na njemu svećenik; ali se 
ne da u nj gledati; iz njega sjaje 
divna svjetlost. 


i 

Misnik moli zadnje molitve. 

Anđeli pjevaju zahvalnicu Isusu, 
gdje se je dostojao doći na svijet 
i otkupiti ga. I što, prije nego se 
odijeli od ovoga svijeta, ostavi sv, 


Misu. 


Misnik čita zadnje Evanđelje. 
A Anđeli i dvor nebeski pjevajući 
divne rajske pjesme, razilaze se. 


Podvornik odgovara zadnje: 
Bogu hvala. 

Dvor nebeski razišao se je.... 
Veličanstvena crkva nesta... 

A mi se nalazimo u našoj prostoj 
crkvici. 

Kršćani, regbi da je ovo sanjali 
nije san. Stotinu istotinu puta veli- 
čanstvenija je sv. Misa nego što sam 
vam je predstavio. Te, vazda kada 
ste pri sv. Misi, uvjerite se, da ste 
u Raju u društvu Anđela i svetih. 
Vi njih ne vidite, ali svi oni vide 


vas; i oni vaši najdraži stiskaju se 

uza vas preko sv. Mise, Uza vas 35 

svi vaši što su u Raju: otac, mati, 
muž, žena, brat, sestra, sin, kći; i vi 
s njima skupa prisustvujete svetoj 
Misi. Zato, kada idete k sv. Misi, 
možete slobodno kazati: idem da 
prisustvujem nekrvavoj žrtvi, što 
Isus prikazuje svome Ocu, idem da 
se nađem u skupu Anđela i svetih, 
blizu moga oca, matere, žene, muža, 
brata, sestre, sina, kćeri; riječju, 
idem u Raj. A kada se vraćate iz 
crkve gdje ste slušali sv. Misu, re- 
cite slobodno: bio sam u Raju u 
društvu svega nebeskoga dvora, 


— A prisustvuju li sv. Misi i duše 


od Čistilišta? 


— Ne! Jer, kako rekoh, tu pri- | 


sustvuje vas dvor nebeski; a one 
duše još ne spadaju na onaj zbor, 
ali su sve poredane, dapače nagomi- 
lane po putevima i po ulicama što 
vode u crkvu, da se mole onima koji 
idu k Misi, neka bi se za njih molili, 

O, da ti je vidjeti kako spružaju | 
ruke k tebi, moleći te da ih pre- 
poručiš preko sv. Mise; neka bi se 
prije oslobodile onih strašnih muka, 
a posvojile krunu blaženstva, O! da 
možeš vidjeti! vidio bi svoga oca 
svega u ranama, gdje ti iz onoga 
sitrašnoga ognja pruža ruke! Vidio 
bi svoju mater mršavu, crnu, gdje 
ti pruža ruke! pruža ruke tvoj brat, 


tvoja sestra, tvoji prijatelji, tvoji 


znanci, i preporučuju se na tvoje 
molitve preko sv. Mise, 

— A može li se za više njih mo- 
liti preko sv. Mise? 

— Može za koliko hoćeš; jer je 
sv, Misa od neizmjerne vrijednosti. 
Te sve što se za više njih moli, ni- 
jednoj duši nije manje. Tako isto i 
za žive može se moliti, i za puno i 
puno njih, i za svaku potrebu; a da 
nikome ne će biti manje s toga. 

— Da, velika li ti je vrijednost 
sv. Mise! 


oo 


— Neizmjerna je... Jednoć se 
javi Gospodin sv. Margariti od Kor- 
tone onda, kada je ona po svome 
običaju uzdisala zašto nema toliko 
srca koliko je kaplja u moru, ko- 
liko je lišća na stablima svega svi- 


jeta, i koliko je zvijezda na Nebu, > 


da snjima slavi dragoga Boga. Tada 
će joj se javiti milostivi Isus, te će 
joj reći: umiri se, Margarito; jer 
slušajuć pobožno i jednu Misu, da- 
ješ mi čak veću slavu nego da bi 
imala sva ta srca što želiš; veću mi 
slavu daješ slušajuć jednu Misu, 
nego što mi je daju svi Anđeli i 
sveti skupa. Eto, što je sv. Misa! 
— Bože! Bože! Velika li je do+ 
brota Tvoja!... A da je po nesreći 
opak svećenik koji služi Misu, je li 
i tada sv. Misa iste vrijednosti? 
— Posve iste! 


— Pa da ne slušam Misu svaki 
dan! a i više puta na dan! 


Bo 

— A što govoriš o onima, koji je 
ne slušaju ni u svetac? Koji govore 
da imaju prešnijih posala? 

— Strašna sljepila nekih kršćana! 


Imali bismo prije izgubili sve nego 
sv. Misu, nadasve u svetac! A ja ću 


za mene se prije izgubiti nego sv. 
Misu i u rabotni dan, I ne ću se više 
nikada tužiti da je prazna crkva: 
preko Mise, jer sam uvjeren da je 
puna Anđela i svetih i mojih dragih 
što su u Raju. Preko sv. Mise ne ću , 
se ni na što osvrćati, jer sam uvje- 
ren da sam za ono vrijeme u Raju. 

DOZVOLOM CRKOVNE VLASTI 
Br. 3439/29, 


> LEONOVA TISKARA — SPLIT 
: (zast P. M. Vladović) 


Br. 4424. Medalja u obliku križa, samo 
s jedne strane izrađena, bez natpisa. 
U sredini Kalež sa sv. Hostijom. Pro- 
mjer: 28/32 mm. - Komad Din. 1—: 
50 kom. Din. 40.—; 100 kom. Din. 70.—. 

Br. 4392. Na prednjoj strani: Ostenzorij ' 
i natpis: »Non fecit taliter omni na- 
tioni.« S druge strane: Kalež sa sv. 
Hostijom i natpis: »Ecce Agnus Dei.« 
Promjer 20/24 mm. Komad Din. 1.=: 
50 kom. Din. 40.—; 100 kom. Din. 70.—. > 

MOLITVENICI NA ČAST PRESV. 
OLTARSKOG SAKRAMENTA: 


Euharistično Blago. Priručna knjižica za 
. sve štovatelje Isusa uopće, a napose 


za članove svagdanjeg općeg i vječnog 
klanjanja Presvetom  Oltarskom  Sa- 
kramentu - - - - - - Din 15.— 


. Iskrice Ljubavi Sveto Otaistvenom 


Isusu - - - - - - Din 20.— 


LIGUORI: Pohodi Isusu Kristu o Presv. 


Oltarskom Sakramentu i BI. Djevici 
Mariii, i druge razne molitve D 12.— 
ŠPOLJAR A.: Presv. Euharistiia ,, 10.— 


. VALSER J.: Viečno klanjanie -, 30.—- 


WALTER J.: Presveti Oltarski Sakra- 
imenat prava hrana duše - - D 10.— 





